
PËR NJË SHTESË NË LIGJIN NR.7514, DATË 30.9.1991 “PËR PAFAJËSINË, AMNISTINË DHE REHABILITIMIN E ISH TË DËNUARVE DHE TË PËRNDJEKURVE POLITIKË”, I NDRYSHUAR ME LIGJIN NR.7660, DATË 14.1.1993, LIGJIN NR.7719, DATË 8.6.1993 DHE LIGJIN NR.7772, DATË 7.12.1993

Në mbështetje të neneve 78, 81 pika 1 dhe 83 pika 1 të Kushtetutës, me propozimin e një deputeti

K U V E N D I
I REPUBLIKËS SË SHQIPËRISË

V E N D O S I:

Neni 1

Në ligjin nr.7514, datë 30.9.1991 “Për pafajësinë, amnistinë dhe rehabilitimin e ish të dënuarve dhe të përndjekurve politikë”, i ndryshuar me ligjin nr. 7660, datë 14.1.1993, ligjin nr. 7719, datë 8.6.1993 dhe ligjin nr. 7772, datë 7.12.1993, në nenin 5:
Në fund të paragrafit të parë të shkronjës ç/1 të nenit 1 të ligjit nr.7772, datë 7.12.1993, pas fjalëve “të internuarit në kampin e Zvërnecit deri më 31.12.1961” të shtohen fjalët “si dhe të internuarit në Kurbnesh të Mirditës deri më datë 31.12.1966”.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin  nr. 3687, datë 10.2.2003 të Presidentit të Republikës së Shqipërisë, Alfred Moisiu.


